Crna Gora

Adresa: IV proleterske brigade broj 19

81000 Podgorica, Crna Gora

tel: +382 20 446 314

tel: +382 20 446 227

Ministarstvo turizma

Podgorica,12.05.2025. godine Broj: 01-330/25-207/6

U skladu sa Zaključkom Vlade Crne Gore broj: 11-011/25-1430/4 od 08. maja 2025. godine Ministarstvo turizma objavljuje:

**J A V N I P O Z I V**

za podnošenje zahtjeva za dobijanje podrške za projekte iz oblasti turizma za 2025. godinu

**MJERA IIIB –** **Unapređenje sportsko-ribolovnog turizma Crne Gore**

**1. Predmet podrške:** poboljšanje uslova za razvoj sportsko – ribolovnog turizma kroz unapređenje nivoa kvaliteta uslova na revirima za mušičarenje. Reviri su dio ribolovnih voda koje su pod posebnim režimom zaštite i služe za očuvanje ribljih vrsta. Uglavnom su bogate ribama, koje se mogu loviti po sistemu „uhvati pa pusti“ i jako su atraktivne za obavljanje sportsko – rekreativnog ribolova, u disciplini mušičarenje.

**2. Ukupan iznos sredstava:** 20.000,00 €

**3. Korisnici podrške:**

Sportsko - ribolovni klubovi kojima je ustupljeno pravo korišćenja riba i drugih vodenih organizama u ribolovnim vodama koji imaju potpisan/e ugovor/e za jednu ili više opština sa Ministarstvom poljoprivrede, šumarstva i vodoprivrede.

**4. Namjena sredstava:**

* Uklanjanje divljih deponija i rad na održavanju ambijentalne higijene revira za mušičarenje;
* Uređenje i održavanje pristupnih ribolovnih staza i staza duž rijeka u reonu revira (krčenje, košenje, čišćenje od smeća i dr.otpada, nasipanje djelova pješačkih staza, i dr.);
* Alat za uređenje staza (npr. trimer, sitni alat i dr.);
* Postavljanje klupa, stolova, uređenje odmorišta / nastrešnica, izgradnja drvenih mostića, info tabli u dijelu mušičarskih revira;
* Postavljanje info tabli (informacija o režimu ribolova, pravilima ponašanja na vodi, ribljem fondu i sl.);
* Postavljanje bilborda duž magistralnog puta.

**5. Sredstva se ne mogu koristiti za:**

 - Troškove sopstvenog rada;

- nabavku polovne opreme (klupe, stolovi, odmorišta, info table).

**6. Rok realizacije:**

Rok realizacije projekta je najkasnije do 01.09.2025. godine.

**7. Iznos podrške i prihvatljivost troškova:**

Maksimalan iznos podrške koji se može odobriti je do 80% ukupne vrijednosti investicije, odnosno, maksimalan iznos podrške je 2.500,00€.

**8. Potrebna dokumentacija:**

Uz zahtjev, podnosilac zahtjeva dostavlja sljedeću dokumentaciju:

1. Ovjerena kopija rješenja o registraciji sportsko - ribolovnog kluba izdatog od Ministarstva sporta i mladih;
2. Kopija važećeg Ugovora o ustupanju riba i drugih vodenih organizama sa Ministarstvom poljoprivrede;
3. Godišnji plan zaštite, očuvanja i unapređenja riba i drugih vodenih organizama koji je u skladu sa ribolovnom osnovom ribolovne vode koja je predmet ustupanja i Pravilnikom o sadržini Godišnjeg plana zaštite, očuvanja i unapređenja riba i drugih vodenih organizama („Službeni list CG“, broj 8/19);
4. Dokaz o dobijenim sredstvima (ukoliko su dodjeljivana) od strane državnih/opštinskih organa/institucija za unapređenje i razvoj sportsko ribolovnog turizma u prošloj godini (kopije ugovora, rješenja o isplati sredstava);
5. Finansijski plan sa precizno obrazloženim stavkama (ovjerenim predračun/ima) koje se odnose na visinu ukupne investicije, visinu iznosa sopstvenih i visinu traženih sredstava potpisan i pečatiran od strane predsjednika Sportsko ribolovnog kluba;
6. Dokaz o izmirenim obavezama po osnovu poreza i doprinosa zaključno sa 31.12.2024. god. ili da redovno izmiruje reprogramirane poreske obaveze;
7. Fotografiju lokacije / infrastrukture prije realizacije investicije;
8. Potpisana i pečatirana cjenovna ponuda, predmjer i predračun za planiranu investiciju koja će biti predmet odobravanja;
9. Saglasnost nadležnog organa uprave za odmorišta, signalizaciju na javnom putu i dr.

Komisija zadržava pravo da od podnosioca zahtjeva zatraži dodatna pojašnjenja, koja je potrebno dostaviti u roku od 7 dana.

**9. Način podnošenja zahtjeva i dokumentacije:**

Potencijalni korisnici podrške prijavljuju na Javni poziv podnoseći Zahtjev za dodjelu sredstava i u prilogu dostavljaju traženu dokumentaciju.

Zahtjev sa pratećom dokumentacijom se dostavlja direktno na arhivu: ***Ministarstva turizma, IV Proleterske brigade br. 19, 81000 Podgorica, Crna Gora,*** svakog radnog dana do 13h, ili putem pošte zaključno sa dvadesetprvim danom, sa istaknutim pečatom, datumom predaje i naznakom: **,,Prijava na Javni poziv za podnošenje zahtjeva za dobijanje podrške za unapređenje sportsko-ribolovnog turizma Crne Gore“.** Na poleđini navesti podatke o podnosiocu sa adresom.

Potencijalni korisnik podrške može dostaviti samo jedan zahtjev.

**10. Neće se razmatrati zahtjevi:**

Zahtjevi koji su podnijeti poslije isteka roka za podnošenje prijava;

**11. Odbijanje zahtjeva**

Odbiće se zahtjev čija dokumentacija nakon 7 dana od tražene dopune nije kompletirana u skladu sa Programom i Javnim pozivom;

**12. Kriterijumi za ocjenjivanje**

|  |  |  |
| --- | --- | --- |
|  | **Kriterijum** | **Broj bodova** |
|  | Broj izdatih revirskih dozvola (za mušičarske revire) u 2024. godini |  0 - 100 revirskih dozvola.................... 1 bod 100 - 200 revirskih dozvola............... 2 boda  Više od 200 revirskih dozvola............ 3 boda  |
|  |
| Organizovanje takmičenja u mušičarenju na ribolovnom reviru u protekle 3 godine, koja su nacionalnog, regionalnog i međunarodnog karaktera (potvrdu izdaje Ribolovni savez Crne Gore) | Nacionalna takmičenja..................... 1 bodRegionalna takmičenja.................... 2 boda Međunarodna takmičenja ............... 3 boda |
| Dužina/e ribolovnog/ih revira na vodototoku (dužina revira na kojem je utvrđen posebni režim zaštite riba i obavljanja sportsko rekreativnog ribolova. | Do 2 km........................................ 1 bod2 - 4 km........................................ 2 bodaViše od 4 km ................................. 3 boda |
| Regija u kojoj se nalazi ribolovni revir/i (sjeverni, centralni, južni) | Jug................................................. 1 bodCentar ........................................... 2 bodaSjever ........................................... 3 boda |
| Broj aktivnosti ostvarenih u saradnji sa LTO-ima na unapredjenju i promociji ribolovnog turizma.  | * 1. aktivnosti...................................1 bod

4-6 aktivnosti ................................. 2 boda7 i više aktivnosti .......................... 3 boda |
| Broj nagrada/priznanja za obogaćivanje i unapredjenje ribolovnog turizma | 1-3 .................................................1 bod4-6 ............. ................................. 2 boda7 i više .............. .......................... 3 boda |

**13. Rangiranje**

Sredstva će se odobravati projektima prema bodovnoj listi od najvećeg broja ka najmanjem, do krajnje raspodjele ukupnog iznosa raspoloživih sredstava namijenjenih za mjeru Programa. Ukoliko posljednje rangirani projekat prelazi ukupan iznos od 20.000€, isti može dobiti samo dio zahtijevanih sredstava (projekat će se podržati samo do iznosa koji ne prelazi ukupan budžet Mjere).

**14. Objava Javnog poziva**

Javni poziv za podnošenje zahtjeva za dobijanje podrške za projekte iz oblasti turizma za 2025. godinu - **Mjera IIIB:** **Unapređenje sportsko - ribolovnog turizma Crne Gore** objavljuje se na internet stranici Ministarstva turizma, a obavještenje u jednom štampanom mediju.

Ukoliko se Javni poziv ne realizuje, Ministarstvo nema obavezu da vrši njegovo ponovno objavljivanje.

**15. Rok za podnošenje prijava**

Rok za podnošenje prijave je 21 dan od dana objavljivanja Javnog poziva.

**16. Postupak odlučivanja**

Ocjena ispunjenosti kriterijuma po ovom Javnom pozivu je u nadležnosti Komisije koju formira Ministar turizma. Komisija ima zadatak da utvrdi ispunjenost uslova definisanih javnim pozivom, izvrši bodovanje, utvrdi rang listu i predlog odluke o odabiru projekta i dodjeli sredstava i odbijenim zahtjevima u slučaju neispunjavanja propisanih uslova i o svim preduzetim radnjama sačinajva Zapisnik. Odluku o dodjeli sredstava na osnovu rang liste donosi Ministar.

**17. Rok za donošenje odluke**

Odluka o odabiru projekta i dodjeli sredstava i odbijenim zahtjevima donijeće se najkasnije uroku od 30 dana od isteka roka za prijavu na javni poziv.

**18. Lista korisnika kojima su odobrena sredstva**

Odluka sa listom korisnika kojima su odobrena sredstva i iznosom dodijeljenih sredstava po korisniku i odbijenim zahtjevima biće objavljena na internet stranici Ministarstva turizma u roku od 5 dana od dana donošenja odluke o odabiru projekata i dodjeli sredstava <https://www.gov.me/mt>.

.

**19. Rok za potpisivanje ugovora**

Ministarstvo će sa odabranim korisnicima potpisati ugovor kojim će se definisati prava i obaveze potpisnika, najkasnije u roku od 15 dana od dana donošenja odluke o odabiru projekata i dodjeli sredstava.

**20. Nadzor**

Komisija obavlja nadzor nad namjenskim korišćenjem odobrenih sredstava uvidom u dokumentaciju koju korisnik sredstava dostavlja u ugovorenom roku i Komisija sačinjava Zapisnik.

Korisnik sredstava je dužan da dostavi narativni i finansijski izvještaj o namjenskom korišćenju svih utrošenih sredstava, uključujući sredstva uložena od strane korisnika i/ili drugih partnera i dobijenih sredstava od Ministarstva, sa pratećom dokumentacijom (kopije računa, fotografije, dokaz o izvršenom plaćanju i drugu dokumentaciju shodno ugovoru) u roku od 20 dana od dana realizacije projekta.

**21. Pravo i obaveze korisnika**

Korisnik je u obavezi da:

* Sredstva iskoristi namjenski;
* Ministarstvu dostavi, najkasnije u roku od 20 dana od dana realizacije projekta, narativni izvještaj o realizaciji projekta (ostvareni rezultati, fotografije, efekti, kopije fiskalnih računa izdatih u periodu od raspisivanja Javnog poziva i sl.) i finansijski izvještaj o namjenskom korišćenju sredstava (svih utrošenih sredstava uključujući sredstva uložena od strane korisnika i/ili drugih partnera) sa pratećom dokumentacijom koja potvrđuje navode u izvještaju u dijelu sredstava dodijeljenih kroz Program podsticajnih mjera (kopije računa, dokaz o izvršenom plaćanju i ugovora za troškove i drugu dokumentaciju shodno ugovoru);
* Na zahtjev Ministarstva dostavi dodatna pojašnjenja i/ili dokaze;
* Realizuje i eventualne druge obaveze definisane ugovorom.

*Ministarstvo turizma može izvršiti preraspodjelu sredstava koja nijesu dodijeljena po osnovu raspisanog Javnog poziva, a u okviru Mjera predvidjenih Programom podsticajnih mjera.*

**Javni poziv je objavljen dana 12.05.2025. godine**

Kontakt mail: anka.kujovic@mt.gov.me, nebojsa.rackovic@mt.gov.me

***Prilog: Obrazac zahtjeva***

**PRILOG 1**

|  |  |
| --- | --- |
| **FINANSIJSKI IZVJEŠTAJ o realizaciji manifestacije/festivala** |  |
| **Red. Br.** | **Naziv dobavljača/ugovorne strane** | **Broj i datum ugovora/fakture** | **Iznos** | **Dokaz o plaćanju (Broj Izvoda /** **Nalog blagajne / Uplatnica**/SWIFT) |
|  |  |  |  |  |
|  |  |  |  |  |
|  |  |  |  |  |

**Napomena:**

Potrebno je sve Ugovore i fakture navesti, i svaku fakturu/ugovor numerisati unosom broja svojeručno, a u skladu sa rednim brojem u ovoj tabeli.

Izvodi i druge potvrde o izvršenim plaćanjima moraju postojati za sva plaćanja, i biti spojeni sa odgovarajućom fakturom/računom/potvrdom o plaćanju. Ukoliko ne postoji dokaz o plaćanju, trošak neće biti prihvatljiv.Ukoliko dio troškova pokriva sponzor, potrebno je dostaviti ugovor o sponzorstvu ili dopis od institucije/organizacije koja potvrđuje da je pokrila dio troškova manifestacije